કચ્છ જિલ્લાનું ધોરણ ૧૦નું પરિણામ ૬૮.3૦ ટકા જાહેર થયું છે. જો કે 2017માં જાહેર થયેલાં 71.40 ટકા પરિણામ સામે વર્તમાન વર્ષે સવા ત્રણ ટકા પરિણામ ઘટ્યું છે. જિલ્લામાં 21757 છાત્રોએ ધોરણ 10ની પરીક્ષા આપી હતી. જેમાંથી 93 છાત્રને A-1 ગ્રેડ અને 704 છાત્રને A-2 ગ્રેડ મળ્યો છે. કચ્છમાં સૌથી વધુ 81.63 ટકા પરિણામ ભુજ કેન્દ્રનું અને સૌથી ઓછું 31.25 ટકા પરિણામ આડેસર કેન્દ્રનું આવ્યું છે. જિલ્લામાં 10 શાળાનું પરિણામ 100 ટકા જાહેર થયું છે. ગત વર્ષે 100 ટકા પરિણામ ધરાવતી શાળાની સંખ્યા 4 હતી. 30 ટકાથી નીચું પરિણામ ધરાવતી શાળાની સંખ્યા 39 છે.